Viisikymppinen mies loukkaantui, kun hänen rakentamansa lanttutykki räjähti Plurdalenissa Norjassa, sanomalehti Verdens Gang (siirryt toiseen palveluun) kertoo.

– Hän on tajuissaan, mutta hänen käsivarteensa sattuu erittäin paljon. Räjähdyksessä oli niin kova paine, että hän lensi ilmaan ja putosi sitten takaisin mäkeen, Ann Line Finanger Norjan poliisista selittää VG:ssä.

Tykkiin kuului 200 litran lämminvesisäiliö, jonka mies oli täyttänyt kaasulla. Poliisin mukaan on epäselvää, miten sen oli tarkoitus toimia.

– Se on uutta meille. Olen kuullut aiemmin vain perunatykeistä. On mahdollista, että tämä toimii sitä muistuttavalla tavalla.

Perunatykissä kaasun paine ajaa peruna-ammuksen ulos piipusta.